Ομολόγησε ο ένας από τους τρεις στην Λέρο: Εξετάζεται εμπλοκή με ανθρώπους της νύχτας - Τι αναφέρει το ΓΕΝ | Pentapostagma\nΕσωτερική Ασφάλεια 12.09.2019 - 20:10\nΟμολόγησε ο ένας από τους τρεις στην Λέρο: Εξετάζεται εμπλοκή με ανθρώπους της νύχτας - Τι αναφέρει το ΓΕΝ\nΡαγδαίες είναι οι εξελίξεις στην υπόθεση κλοπής του στρατιωτικού υλικού στη Λέρο. Ήδη όπως μετέδωσε ο Alpha, ομολόγησε ο ένας από τους τρεις υπόπτους που ανακρινόταν για την υπόθεση.\nΟι αξιωματικοί της Αστυνομίας εξετάζουν το ενδεχόμενο οι τρεις φερόμενοι κλέφτες να έχουν επαφές με κυκλώματα της νύχτας, στα οποία ενδεχομένως να παρέδωσαν το στρατιωτικό υλικό.\nΠρόκειται μάλιστα για τον υπαξιωματικό που συνεχίζει να υπηρετεί. Οι υπόλοιποι δύο που ανακρίνονται έχουν αποστρατευτεί από το Πολεμικό Ναυτικό.\nΤα στοιχεία που τους επιβαρύνουν\nΦαίνεται ότι υπάρχουν σημαντικά στοιχεία που τους εμπλέκουν στην υπόθεση. Υπάρχει μαρτυρία, οπτικό υλικό, αλλά υπάρχουν και τα κινητά τους τηλέφωνα τα οποία έχουν ανοίξει για να βρεθούν στοιχεία από την επίμαχη περίοδο, δηλαδή πριν ένα περίπου χρόνο. Τα στοιχεία μέχρι στιγμής δείχνουν ότι έχουν προκύψει επιβαρυντικά στοιχεία από τις συνομιλίες των κατηγορουμένων.\nΈως τώρα, τα στοιχεία δείχνουν ότι ο αξιωματικός και τα δύο κατώτερα στελέχη του Πολεμικού Ναυτικού βρίσκονταν στην επίμαχη αποθήκη όπου απωλέσθη το στρατιωτικό υλικό.\nΟι αρχές προσπαθούν να συνδέσουν όλα τα στοιχεία που έχουν στην διάθεσή τους και να συνθέσουν αυτό το παζλ.\nΤην ίδια ώρα υπάρχουν μαρτυρίες τουλάχιστον δύο ή τριών στελεχών που φαίνεται ότι είναι πολύ σημαντικές για να γίνει γνωστό τι έγινε στην συγκεκριμένη αποθήκη, αλλά η προανάκριση βρίσκεται στην αρχή. Τα στοιχεία είναι σημαντικά, ωστόσο πρέπει να βρεθούν τα όπλα όπου σε συνδυασμό με αυτά που θα πουν οι ύποπτοι για να προχωρήσει η έρευνα.\nΣτη Λέρο έχουν μεταφερθεί, για την κλοπή οπλισμού από το στρατόπεδο, οι τρεις ύποπτοι όπου και ανακρίνονται.\nΌπως μετέδωσε ο Alpha, οι αρχές εξέτασαν τα κινητά τους τηλέφωνα και βρήκαν πληροφορίες που τους συνδέουν με την υπόθεση.\nΌπως ανέφερε νωρίτερα το Πενταπόσταγμα, η Εθνική Υπηρεσία Πληροφοριών κατάφερε να εντοπίσει και έχει στη διάθεση της τα άτομα που φαίνεται πως εμπλέκονται στην υπόθεση.\nΤΙ ΑΝΑΦΕΡΕΙ ΤΟ ΓΕΝ\nΜια ανακοίνωση που εξέδωσε πριν από λίγα λεπτά το Γενικό Επιτελείο Ναυτικού (ΓΕΝ), προκαλεί απορία για τη σκοπιμότητά της, όμως δημιουργεί εύλογα ερωτήματα για το αν και κατά πόσον οι διαρροές που φέρονται να έχουν γίνει και θέλουν την ΕΥΠ να έχει “στοχοποιήσει” δυο στελέχη των Δυνάμεων Ειδικών Επιχειρήσεων (ΟΥΚ) και έναν αποθηκάριο, ανταποκρίνονται στην πραγματικότητα, σύμφωνα πάντα με την άποψη του εν λόγω Επιτελείου.\nΣτην ανακοίνωση αναφέρεται… “γνωρίζεται ότι οι έρευνες αναφορικά με την υπόθεση της απώλειας στρατιωτικού υλικού από την Υπηρεσία Ναυτικών Τεχνικών Εγκαταστάσεων Λέρου (ΥΝΤΕΛ) από τις αρμόδιες Στρατιωτικές και Αστυνομικές αρχές, είναι σε πλήρη εξέλιξη. Υπό καθεστώς απόλυτης μυστικότητας, συνεχίζεται η προανακριτική διαδικασία. Το οριστικό αποτέλεσμά της, αναμένεται μετά την ολοκλήρωση της έρευνας.”


kato-kefali: Τα μυστικά και τα ψέματα του βάλτου.\nαπό την ποίηση του Ελύτη\nστην παραποίηση της αποφασιστικής "τρου-τιμ"\nΗ απόφαση του προέδρου του ΣτΕ για την ΕΡΤ έχει προκαλέσει εκνευρισμό και αμηχανία στο Μαξίμου. Με τον πιο αναμφισβήτητο και θεσμικό τρόπο, για πρώτη φορά πρωθυπουργός συλλαμβάνεται να παρανομεί. Αν το "μαύρο" στις συχνότητες της ΕΡΤ συνιστά παρανομία, η άρνηση Σαμαρά να υλοποιήσει αμέσως τη δικαστική απόφαση συνιστά κατ' εξακολούθηση και μεγαλύτερη παρανομία. Πρόκειται για κατάλυση του κράτους δικαίου που εκθέτει τη χώρα διεθνώς, την ώρα που υποτίθεται ότι ο Σαμαράς πασχίζει για την αποκατάσταση του διεθνούς κύρους της.\nΧθες διοχετεύτηκαν πληροφορίες στον Τύπο, σύμφωνα με τις οποίες ο πρόεδρος του ΣτΕ έδινε "εξηγήσεις" για την απόφασή του, που στην ουσία την ανέτρεπαν και διευκόλυναν τον Σαμαρά. Οι "πληροφορίες" μεταδόθηκαν από το ΑΠΕ. Ήταν φανερό ότι οι "εξηγήσεις" αποτελούσαν αντικείμενο παρασκηνιακών πιέσεων. Αργά το βράδυ αποκαλύφθηκε κάτι χειρότερο. Ο ίδιος ο πρόεδρος του ΣτΕ δήλωσε ότι "οι εξηγήσεις" δεν δόθηκαν απ' αυτόν, "ενδεχομένως να δόθηκαν από άλλους δικαστικούς και νομικούς κύκλους", αναφέρει ο Κ. Μενουδάκος.\nΠοιος θα είχε όφελος από τις "εξηγήσεις" που ψευδώς αποδόθηκαν στο ΣτΕ; Είναι εύλογο να υποθέσει κανείς ότι το Μαξίμου, εν όψει της αποψινής σύσκεψης των τριών αρχηγών, επιχείρησε να αλλοιώσει την απόφαση, ώστε να περιορίσει το πολιτικό κόστος και να πετύχει την επιδίωξή του να κλείσει την ΕΡΤ περιθωριοποιώντας την κριτική των κυβερνητικών συνεταίρων του.\nΠρόκειται για πλαστογραφία, προς δόξαν μάλιστα της "ελεύθερης δημοσιογραφίας", καθώς η χαλκευμένη πληροφορία διακινήθηκε από το ΑΠΕ, αλλά και κατεστημένους "επίσημους δημοσιογράφους". Η μονταζιέρα του Μουρούτη ωχριά μπροστά σ' αυτή την πλαστογραφία.\nΟ πρωθυπουργός είναι έκθετος, είναι αδίστακτος, είναι ακροδεξιός. Δεν υπολογίζει ούτε θεσμούς, ούτε πρόσωπα, ούτε ιδεολογίες, ούτε αξίες. Υπεράνω όλων είναι η παραταξιακή - αρχηγική σκοπιμότητα, ακόμη κι αν δηλητηριάζεται ο δημόσιος βίος με εμφυλιοπολεμικές κραυγές. Είναι προφανές ότι τελεί σε πανικό. Τε-λει-ώ-νει!\nPosted by Dr.Fake (κατά κόσμον Κλαρκ Γκέϊμπελ) at 08:52\nLabels: ακροδεξιά, δεξιά, ΕΡΤ, σαμαράς, φασισμός


Καλή Ρομαντικό Δώρα για τους άνδρες – ιδέες για δώρα\nΕπιλέγοντας ένα δώρο ήταν πάντα ένα συγκεχυμένο έργο για όλους μας. Επιπλέον, η εύρεση ενός δώρου για τους άνδρες μπορεί να είναι ακόμη πιο δύσκολη και σκληρή. Ακόμα μια ευκαιρία και για άλλη μια φορά θα είναι σύντομες ιδέες για το τι να δώρο το άτομό σας, έτσι δεν είναι; Τότε τι κάνεις, λαμβάνοντας συμβουλές από τους φίλους σας; Λοιπόν, που μπορεί να μην βοηθήσει, όπως δεν είναι καθόλου διατεθειμένοι να δώρο τριαντάφυλλα ή κάρτες αυτή τη φορά! Εδώ είναι μερικές ιδέες για το καλό ρομαντικά δώρα για τους άνδρες που μπορείτε να επιλέξετε, και να κάνει ότι την ξεχωριστή ημέρα ακόμα πιο ξεχωριστή για αυτόν.\nΡομαντικό Δώρα για Παιδιά\nΠρογραμματίστε μια έκπληξη\nΛοιπόν, επιτρέψτε μου να σας πω ότι οι άνδρες αγαπούν εκπλήξεις όσο οι γυναίκες. Γιατί λοιπόν να μην σχεδιάσουν ένα ρομαντικό έκπληξη γι ‘αυτόν; Λοιπόν, τι μπορεί να είναι η καλύτερη έκπληξη εντελώς εξαρτάται από την περίσταση και τα γούστα του. Και ποιος ξέρει τους περισσότερους από εσάς! Έτσι προχωρήστε και να σχεδιάσουν μια μίνι διακοπές, ένα δείπνο υπό το φως κεριών στο σπίτι, οργανώσει ένα πάρτι έκπληξη με τους παλιούς του φίλους, ένα περιπετειώδες ταξίδι (οι άνδρες είναι σίγουρο ότι θα αγαπήσετε αυτό) ή να αγοράσουν εισιτήρια για την αγαπημένη αθλητική διοργάνωση του και ετοιμαστείτε να τον εκπλήξει . Ακόμα κι αν δεν ενδιαφέρεστε για τα αθλητικά γεγονότα, αν η ίδια είναι το πιο ενδιαφέρον πράγμα για αυτόν, γιατί δεν τον συνοδεύουν;\nΛοιπόν, πιστέψτε με, αυτή η ιδέα είναι σίγουρο ότι θα τον εντυπωσιάσει. Αντί για την αγορά ενός μόνο ακριβό δώρο, γιατί να μην πάρει πολλά μικρά δώρα, συμπεριλαμβανομένης της καθημερινής πρώτης ανάγκης του. Έτσι, το πακέτο μπορεί να αποτελείται από τα αγαπημένα προϊόντα πρώτης ανάγκης περιποίηση του σαν κρέμα ξυρίσματος, aftershave, αφρόλουτρο, τζελ για τα μαλλιά, περιποίηση εργαλεία, αρώματα, κλπ. Αυτό θα περιλαμβάνει επίσης αξεσουάρ που χρειάζεται για να ολοκληρώσει ενδυμασία του, σαν μια ζώνη, εξατομικευμένη πορτοφόλι, κάρτα σύνολο κατόχου, καθώς και ένα στυλό. Επιπλέον, μπορείτε να δώρο του ένα ωραίο διοργανωτής γραφείο, μια εξατομικευμένη κούπα, και ένας διοργανωτής δέρμα για τη διεξαγωγή περιποίηση πρώτης ανάγκης του. Τώρα που έχετε όλα αυτά έτοιμα, να ολοκληρωθεί έως και το πακέτο μαζί δημιουργικά, και να τα τοποθετήσετε κοντά στο κρεβάτι του πριν ξυπνήσει. Μπορείτε επίσης να τοποθετήσετε κάθε στοιχείο δώρο στη θέση του για να εκπλήξει τον βήμα-βήμα! Όπως και προϊόντα πρώτης ανάγκης μπάνιο στο μπάνιο, κρέμες ξυρίσματος, κλπ, κοντά στη λεκάνη, αξεσουάρ γραφείου στην ντουλάπα, και ούτω καθεξής …\nΤαξιδιού με τους φίλους του\nΕλάτε σε επαφή με τους φίλους του και να οργανώσει ένα πάρτι ή μια εκδρομή που έχουν ήδη τον προγραμματισμό για μεγάλο χρονικό διάστημα. Εάν έχουν σχεδιάζουν να παρακολουθήσουν ένα αγώνα ή εκδήλωση μια περιπετειώδη εκδρομή σαν ελεύθερη πτώση με αλεξίπτωτο ή οτιδήποτε άλλο, να πάρει τα περάσματα για το άτομό σας και τους φίλους του. Βεβαιωθείτε ότι δεν τον συνοδεύει και να τον αφήσει να έχουν μια υπέροχη μέρα έξω με τους φίλους του.\nΣυλλέξτε όλες τις φωτογραφίες που έχουν καταλάβει τις ρομαντικές στιγμές που μοιράζονται και οι δύο μαζί. Έχετε το καλύτερο snap διευρυμένη. Τώρα πάρτε ένα σκοτεινό καμβά ή χοντρό χαρτί καρτών. Ξεκινήστε κάνοντας ένα κολάζ με τις καλύτερες snap κολλημένο στο κέντρο και το υπόλοιπο από τις φωτογραφίες κολλημένες γύρω από αυτό. Fix it σε ένα ωραίο πλαίσιο και τυλίξτε επάνω. Μπορείτε επίσης να κάνετε μια φωτογραφία γαλακτοκομικά χρήση τέτοιων ασφαλίσει και το παρελθόν τους ανάλογα με την περίσταση. Κοσμήσει αυτά με ωραία ρομαντική ή αποσπάσματα ποιημάτων. Δεν είναι αυτό ένα μεγάλο σπιτικό ρομαντικό δώρο; Δοκιμάστε το!\nΕίμαι βέβαιος ότι θα επιλέξει μία ή περισσότερες ιδέες από την εν λόγω ενότητα. Εξερευνήστε τη δημιουργικότητά σας και να σκεφτούμε διαφορετικά, να έχουν το καλύτερο κομμάτι έτοιμο για δώρο του με την ευκαιρία αυτή.


Φλιπ φλοπ... Makeover\nHome Σπίτι DIY Φλιπ φλοπ… Makeover\nΣανδάλια, φλιπ φλοπ και παντόφλες «πάνε και έρχονται» στη γκαρνταρόμπα μας. Κάποια από αυτά δεν αντέχουν και τόσο στο χρόνο. Ειδικά τα φλιπ φλοπ θα έχετε προσέξει πως δεν κρατάνε για περισσότερο από μια σεζόν. Αυτό, όμως, θα το ανατρέψουμε γιατί και τα φλιπ φλοπ μπορούν να μεταμορφωθούν σε υπέροχα υφασμάτινα σανδάλια.\n1 Ζευγάρι φλιπ φλοπ (μονόχρωμα).\n50-60cm Ύφασμα – Εμείς επιλέξαμε ένα με πολύχρωμο print.\nΡάβδους σιλικόνης και πιστόλι σιλικόνης\nΒασικά εργαλεία για πλέξιμο\nΑφαιρέστε το πλαστικό μέρος των φλιπ φλοπ και αφήστε τη βάση του παπουτσιού. Κόψτε\nτο ύφασμα σε τρία κομμάτια (Προσοχή! Εμείς χρησιμοποιήσαμε φλιπ φλοπ 43 μέγεθος). Λάβετε υπόψη ότι το ύφασμα θα πρέπει να είναι καλά τεντωμένο πάνω στο πόδι σας ώστε να παραμείνει σταθερό όσο περπατάτε.\n• 5cm x 10cm (2 κομμάτια)\n• 20.32cm x 15.24cm (2 κομμάτια)\n• 35.56cm x 20.32cm (2 κομμάτια)\nΠάρτε τη μικρή λωρίδα υφάσματος (5cm x 10cm) και διπλώστε την στη μέση. Έπειτα με τη βοήθεια οποιουδήποτε εργαλείου περάστε το ύφασμα στην τρύπα του φλιπ φλοπ. Βάλτε αρκετή κόλλα στην τρύπα του φλιπ φλοπ ώστε να κολλήσει το ύφασμα σε αυτήν.\nΠροσέξτε! Θα πρέπει να σχηματίσετε στο πάνω μέρος μια μικρή θηλιά ώστε να περάσει ανάμεσα το μεγαλύτερο ύφασμα (35.56cm x 20.32cm). Έπειτα συνεχίστε να γεμίζετε την τρύπα με σιλικόνη μέχρι να είστε σίγουροι πως το ύφασμα θα είναι σταθερό. Επαναλάβετε τη διαδικασία και στο δεύτερο παπούτσι.\nΠάρτε το ένα από τα υφάσματα μεγέθους 35.56cm x 20.32cm και περάστε το στη θηλιά που έχετε δημιουργήσει. Ευθυγραμμίστε τις δύο άκριες και ράψτε. Βεβαιωθείτε ότι το ύφασμα είναι στη σωστή θέση (το σχέδιο να φαίνεται μπροστά).\nΤοποθετήστε το ύφασμα (20.32cm x 15.24cm) στην αριστερή-πίσω τρύπα του φλιπ\nφλοπ και κολλήστε μέχρι να σταθεροποιηθεί. Επαναλάβετε το ίδιο και στην δεξιά\nΦορέστε το σανδάλι περνώντας το πόδι σας από τη μεγαλύτερη θηλιά. Προσαρμόστε εάν\nΜετά και τις τελευταίες προσαρμογές, το φλιπ φλοπ μεταμορφώθηκε σε ένα υπέροχο σανδάλι.\nΑντικαθιστούμε τις πλαστικές σακούλες με αυτή την trendy τσάντα!\nΝερό, τσάι ή καφε; Ποιο ρόφημα είναι κατάλληλο το πρωί σύμφωνα...


Τσακαλώτος: Έχουμε ταξική μεροληψία και ανοιχτά χαρτιά - slpress.gr\nO Ευκλείδης Τσακαλώτος απάντησε στη ΝΔ και το επιχείρημά της ότι η κυβέρνηση κατέθεσε στη Βουλή έναν προεκλογικό προϋπολογισμό, χωρίς στρατηγική με στόχο να περιορίσει τις εκλογικές απώλειες.\nΤαυτόχρονα όμως κατηγόρησε με δριμύτητα τη ΝΔ ότι, με την στάση που τήρησε στη διάρκεια των διαπραγματεύσεων της κυβέρνησης και εξακολουθεί να τηρεί, αποκαλύπτεται πως δεν θέλει την εξουσία να την ασκεί η κυρίαρχη ελληνική κυβέρνηση αλλά να επιβάλλεται από τους ξένους.\n«Είναι πάρα πολύ μεγάλο θράσος να μιλάτε εσείς για παροχές!», είπε ο Ευκλείδης Τσακαλώτος. Ο υπουργός Οικονομικών επέμεινε ότι ΝΔ και ΠΑΣΟΚ, με εξαίρεση την περίοδο που έγινε το ΕΣΥ, δεν ασχολήθηκαν με το κοινωνικό κράτος αλλά έκαναν παροχές με δανεικά σε συγκεκριμένες ομάδες και με γνώμονα την εκλογική νίκη.\n«Έχουμε ταξικές στοχεύσεις με τους εργαζόμενους, με τους ανέργους τους αυτοαπασχολούμενους και το κομμάτι της μεσαίας τάξης που θέλει να δημιουργήσει, χωρίς να χρειάζεται τον μπάρμπα στην Κορώνη», ανέφερε ο υπουργός Οικονομικών.\nΕτικέτες Βουλή Ελλάδα κυβέρνηση ΝΔ Τσακαλώτος


Τον Εφαγε Το Φεγγαρι - Ελληνικη λογοτεχνια (BKS.0807005)\nΑρχική > Βιβλία > Πεζογραφία > ΤΟΝ ΕΦΑΓΕ ΤΟ ΦΕΓΓΑΡΙ\nΤΟΝ ΕΦΑΓΕ ΤΟ ΦΕΓΓΑΡΙ\nΦΙΑΜΟΥ ΑΝΘΙΠΠΗ στην κατηγορία ΕΛΛΗΝΙΚΗ ΛΟΓΟΤΕΧΝΙΑ\nΣυγγραφέας: ΦΙΑΜΟΥ ΑΝΘΙΠΠΗ\nΤον έφαγε το φεγγάρι; Τι μπορεί να συμβεί σε έναν μπέη την εποχή της Τουρκοκρατίας, όταν σηκώνει τα μάτια του σε γυναίκες Ρωμιών που δεν του ανήκουν, αφού πρώτα έχει χτυπήσει παιδιά που προσπαθούν να βγάλουν το ψωμί τους;\nΤο Χρέος: Όλοι γνωρίζουμε το θρύλο για τον επίσκοπο που τέλεσε την τελευταία λειτουργία στην Αγια-Σοφιά, την οποία δεν πρόλαβε να τελειώσει. Αυτή η ιστορία είναι μια διαφορετική εκδοχή του θρύλου.\nΤο Πετροκάραβο: Ένα παλιό κουρσάρικο καράβι που χάθηκε από προδοσία στα νερά της Ερυθραίας αρνείται να περάσει στη λησμονιά. Αναλαμβάνει να σώσει τους πρόσφυγες της Καταστροφής, θέλοντας ίσως να εξιλεωθεί από τα κακά που προξένησε.\nΤο Σφαντό: Οι ψαράδες μιας τράτας από την Αγία Παρασκευή του Τσεσμέ συναντούν έναν παράξενο και φοβερό κάτοικο ταυ στενού της Ερυθραίας. Οι θρύλοι ζωντανεύουν και ζητούν να πάρουν ψυχές.\nΤΟΝ ΕΦΑΓΕ ΤΟ ΦΕΓΓΑΡΙ (BKS.0807005)\nΤΟΝ ΕΦΑΓΕ ΤΟ ΦΕΓΓΑΡΙ BKS.0807005 ΦΙΑΜΟΥ ΑΝΘΙΠΠΗ ΦΙΑΜΟΥ ΑΝΘΙΠΠΗ ΕΛΛΗΝΙΚΗ ΛΟΓΟΤΕΧΝΙΑ ΤΟΝ ΕΦΑΓΕ ΤΟ ΦΕΓΓΑΡΙ


Online Παιχνίδι Pirate μάχη. Παίξτε το παιχνίδι online δωρεάν Pirate μάχη. Κατεβάστε το παιχνίδι Pirate μάχη. Παιχνίδια Αναζητήσεις - gr.gamegame24.com\nΜπορείτε - ο πειρατής. Ελέγξτε το φάντασμα-πλοίο σε μια εχθρική επίθεση θάλασσα και το κάστρο. Θυμηθείτε! Χρυσό τους ανήκει σε σας!\n© sgames.org -. Δωρεάν online παιχνιδιών Pirate μάχη () σε απευθείας σύνδεση κόσμο παιχνιδιού παιχνίδι λάμψης Pirate μάχη για δωρεάν. Μην ξεχάσετε να αξιολογήσετε αυτό το παιχνίδι Pirate μάχη και να μοιραστούν αυτό το παιχνίδι με τους καλύτερους φίλους σας.\nΠαιχνίδι Pirate μάχη σε απευθείας σύνδεση\nΠεριγραφή του παιχνιδιού Pirate μάχη γραμμή. Πώς να παίξετε το παιχνίδι online Μπορείτε - ο πειρατής. Ελέγξτε το φάντασμα-πλοίο σε μια εχθρική επίθεση θάλασσα και το κάστρο. Θυμηθείτε! Χρυσό τους ανήκει σε σας!\nPirate μάχη ( Ψηφοφορίες12, Δευτεροβάθμια Βαθμολογία: 4.92/5)


anagnostria: Στο φτερό του δελφινιού\nΜεγάλα κέφια φαίνεται να είχε ο Τάκης Γεωργίου, γνωστός Κύπριος γυναικολόγος και συγγραφέας (αυτό είναι το τέταρτο βιβλίο του) όταν έγραφε το "ΣΤΟ ΦΤΕΡΟ ΤΟΥ ΔΕΛΦΙΝΙΟΥ" (Κ.Μ.Ζαχαράκης, 2007). Μου έδωσε την εντύπωση ότι διασκέδασε πρώτα αυτός γράφοντάς το. Αχαλίνωτη φαντασία, παρωδία γνωστών λογοτεχνικών "τόπων", αλλά και σύγχρονη ελληνική ιστορία, δοσμένα όλα σε γλώσσα γλαφυρή, σε ύφος ελκυστικό. Συχνά δεν ξέρεις αν ο συγγραφέας μιλάει σοβαρά ή παίζει με τους αναγνώστες του. Μνήμες από "Ροβινσώνα", "Νησί των θησαυρών", "Κόμη Μοντεχρήστο" κ. ά., ιστορίες της ελληνικής χούντας και της τουρκικής εισβολής στην Κύπρο, αμερικανικά κοινόβια και ιατρικές αντιζηλίες, ερωτικές σκηνές και σάτιρα, Ιάπωνες του Β΄ παγκοσμίου Πολέμου και Αμερικανοί παμπόνηροι δικηγόροι, αντάρτες του ΕΛΑΣ, βασανιστές της χούντας και (υποψιάζομαι) αυτοβιογραφικά στοιχεία, όλα συμφύρονται σε μια γραφή συνειρμική, που θα μπορούσε να συνεχιστεί για πολύ ακόμη, αν ο συγγραφέας ήθελε να παρακολουθήσει τους ήρωές του ως τα βαθιά τους γεράματα.\nΤο βιβλίο αρχίζει το 1959 με δύο ναυαγούς, το γιατρό Αλέξανδρο Δαδιώτη, 32 χρονών, και την εντεκάχρονη Μαρία Χασαποπούλου, που σώζονται μετά από ένα αεροπορικό δυστύχημα σ' ένα άγνωστο, έρημο νησί του Ειρηνικού. Εκεί βρίσκουν παλιές εγκαταστάσεις Ιαπώνων από το Β΄ Παγκόσμιο Πόλεμο κι έτσι έχουν τα πρώτα εφόδια για να επιζήσουν και να οργανώσουν τη ζωή τους. Περνούν εκεί 9 χρόνια. Η μικρή Μαρία, σαν μια νύφη που ξεπετάγεται μέσα από το κουκούλι και γίνεται χρυσαλλίδα, μεγαλώνοντας γίνεται ερωτικό ζευγάρι με το γιατρό, που τη φωνάζει πια Χρυσαλλίδα. Μετά από απίστευτες περιπέτειες, όχι μόνο σώζονται και γυρίζουν στον πολιτισμένο κόσμο, αλλά είναι και πάμπλουτοι! Φτάνουν στην Αμερική, αλλά τότε οι δρόμοι τους χωρίζουν και ο συγγραφέας ακολουθεί χωριστά τον καθένα στις περιπέτειες της ζωής του, ως το τέλος που τους ξαναφέρνει κοντά τον ένα στον άλλο, όχι όμως για πάντα. Και μια πρωτοτυπία στο τέλος: Ο συγγραφέας δίνει δυο εκδοχές (δεν θα τις πω). Ο αναγνώστης διαλέγει και παίρνει όποια προτιμά!\nΤο χάρηκα το βιβλίο του γιατρού. Την παρωδία του, τη σάτιρά του, τις ωραίες θαλασσινές περιγραφές του, τις απίθανες ερωτικές σκηνές (με την πρωτότυπη λέξη "λαγνοπραξίες" τις αποδίδει), τα λογοπαίγνιά του. Δείγμα της περιγραφικής του ικανότητας είναι μια εξαιρετική σκηνή (σ. 272) όπου ο γιατρός Δαδιώτης καθώς κι ένας ερημίτης τον οποίο συναντά χρόνια αργότερα σ' ένα άλλο ερημικό νησί, χρορεύουν ζεϊμπέκικο. Είναι μια τέλεια απόδοση με το λόγο αυτού του ιδιότυπου χορού.\nΚάποιες κυπριακές γλωσσικές ιδιορρυθμίες, όπως "ταψάκι" αντί "τασάκι", ή "τα ψάρια λαχταρούν" αντί "σπαρταρούν", ή πραγματολογικά σφάλματα, ημερομηνίες και χρονολογήσεις θα 'πρεπε να προσεχθούν περισσότερο. Υπάρχουν ακόμη αρκετές τυπογραφικές αβλεψίες που ασφαλώς δεν βαρύνουν το συγγραφέα.\nΓενικά το βιβλίο του Τάκη Γεωργίου είναι ένα ευχάριστο, διασκεδαστικό ανάγνωσμα για όποιον μπορεί να ξεφύγει από τη "λογική" της καθημερινότητας και να ακολουθήσει την οργιώδη φαντασία του γιατρού.\nΑναρτήθηκε από anagnostria στις 8:35 π.μ.\nΓεια σου, Παναγιώτη, ισχύει ό,τι έγραψα στο επόμενο μπλογκ.


Ψάχνεις για Αποστολη λουλουδιων στο εξωτερικο;\nΨάχνεις για Αποστολη λουλουδιων στο εξωτερικο; Το weship έχει την απάντηση!\nΕαν ψάχνεις για Αποστολη λουλουδιων στο εξωτερικο τότε σίγουρα θα πρέπει να δείς το Weship, την μεγαλύτερη πλατφόρμα για σύγκριση τιμών και αποστολών στην Ελλάδα και στο εξωτερικό. Το Weship σε βοηθάει να συγκρίνεις διαφορετικές τιμές (απο μια μεγάλη λίστα μεταφορικών εταιρειών) και να στείλεις το δέμα σου εντός και εκτός ελλάδας, χωρίς να χρειάζεται να τρέχεις!\nΓιατί να προτιμήσεις το Weship και τι σχέση έχει με την αναζήτηση σου για Αποστολη λουλουδιων στο εξωτερικο;\nΜην ψάχνεις άλλο για Αποστολη λουλουδιων στο εξωτερικο, το weship έχει τη λύση για τις μεταφορές σε ελλάδα και εξωτερικό\nΘα χαρούμε να σε βοηθήσουμε να στείλεις το δέμα σου αντί να ψάχνεις Αποστολη λουλουδιων στο εξωτερικο!\nΥπηρεσίες αποστολής απο την Ελλάδα στο εξωτερικό ή Αποστολη λουλουδιων στο εξωτερικο;\nΠλεον δεν χρειάζεται να ψάχνεις Αποστολη λουλουδιων στο εξωτερικο


Πρώτη νίκη για τους Κρητικούς - ΤΑ ΝΕΑ\ntanea.gr > Ομάδα > Πρώτη νίκη για τους Κρητικούς\nΠρώτη νίκη για τους Κρητικούς\nΜαντζιρόπουλος Δημήτρης 10 Νοεμβρίου 2008 | 07:00\nΧρειάστηκε να αλλάξει προπονητή για να κάνει την πρώτη του νίκη στο πρωτάθλημα ο ΟΦΗ! Υπό την καθοδήγηση του Παύλου Αδάμου, μέχρι πρότινος συνεργάτη του Φράντισεκ Στράκα, και με ηγέτη και σκόρερ τον Ζντράβκο Πόποβιτς οι Κρητικοί επικράτησαν προχθές του Πανσερραϊκού με 2-1 και «έσπασαν το ρόδι» με την πρώτη τους επιτυχία στη Σούπερ Λίγκα.\nΤο πρώτο ημίχρονο του αγώνα έφυγε χωρίς ιδιαίτερες συγκινήσεις, με τις δύο ομάδες να προσέχουν ιδιαίτερα τα νώτα τους και να έχουν πρώτο μέλημα την υπεράσπιση της εστίας τους. Το γρήγορο γκολ του Πανσερραϊκού στο δεύτερο μισό της αναμέτρησης έδωσε την αφορμή για να αποκτήσει ενδιαφέρον και να μας προκύψει η μεγάλη ανατροπή από την πλευρά του ΟΦΗ. Στο 47΄ ο Γαλανόπουλος έβγαλε τη σέντρα από δεξιά, ο Ισά άφησε την μπάλα για τον Μάλαρτζ, αλλά ανάμεσά τους μπήκε ο... τρίτος άνθρωπος. Ο σκόρερ του Πανσερραϊκού Μπανκουρά με γερό άλμα πρόλαβε τον Πολωνό τερματοφύλακα και με κεφαλιά έστειλε την μπάλα στα δίχτυα (1-0).\nΤα όνειρα των γηπεδούχων για τη νίκη έγιναν εφιάλτης και μάλιστα μέσα σε ένα λεπτό. Δράστης ο Πόποβιτς που αξιοποίησε τα λάθη της άμυνας των Σερρών και έδωσε στην ομάδα του το πρώτο τρίποντο της νίκης.\nΣτο 61΄ από τη σέντρα του Σταυρακάκη, ο Μιλένκοβιτς απέτυχε να διώξει την μπάλα εκτός περιοχής και ο Πόποβοτς που έγινε κάτοχός της στην αριστερή πλευρά κατάφερε με δυνατό διαγώνιο σουτ να «γράψει» την ισοφάριση (1-1).\nΠριν προλάβει να συνέλθει ο Πανσερραϊκός από το σοκ, δέχτηκε και δεύτερο χτύπημα από τον Πόποβιτς (62΄) που ξέφυγε λίγο πάνω από τη σέντρα, έκανε την επέλαση, πήρε και την κόντρα από τον τερματοφύλακα Κοτταρά και δεν δυσκολεύτηκε να σκοράρει στην ανυπεράσπιστη εστία (1-2). ΟΙ ΠΡΟΠΟΝΗΤΕΣ\n«Δεν υπάρχουν λόγια για να δώσουμε την εξήγηση σε αυτό που έγινε», δήλωσε ο Γιάννης Παπακώστας και πρόσθεσε: «Πληρώσαμε την αδράνεια του ενός λεπτού και πιστεύω ότι το αποτέλεσμα αδικεί την προσπάθεια των ποδοσφαιριστών μου. Μας κοστίζει αυτή η ήττα και ιδιαίτερα από τον τρόπο με τον οποίο ήλθε».\nΟ Παύλος Αδάμος υπογράμμισε: «Δεν αξίζει ο ΟΦΗ να είναι σε αυτή τη θέση, παρά τα προβλήματα που υπάρχουν. Μετά το γκολ του Πανσερραϊκού όλα έγιναν πιο δύσκολα για εμάς, αλλά οι παίκτες μας είχαν το κουράγιο και ανέτρεψαν την κατάσταση. Σε αυτούς ανήκει η νίκη».


Εγκατάσταση - fiber to the home - Σελίδα 21 - Προγράμματα Fiber, VDSL, ADSL, και κινητής τηλεφωνίας - Insomnia.gr\n2 ώρες πριν, Kralice είπε\nΟκ! Ευχαριστώ πολύ! Εν ολίγοις το τυπώνω οπότε θέλω έως 31/3/2022 και η εξαργύρωση αρχίζει ουσιαστικά από την ημέρα ενεργοποίησης της γραμμής.\nΝαι απλά οταν όντως με το καλό συνδεθείς μην περιμένεις να στο ζητήσουν, πέρνα απο ενα κατάστημα και δώστο να το ενεργοποιήσουν\nΕπεξ/σία 24 Μαρτίου από and_64\nΚαλημέρα σε όλους. Αίτηση cosmote 17/2, ραντεβού έγινε στις 20/4 με τον μηχανικό για επιθεώρηση του κτιρίου. Περιοχή: Αμπελόκηποι πάνω απο Λουκάρεως. Γνωρίζει κανείς τι κινήσεις πρέπει να κάνω απο δώ και πέρα; Για μετά το καλοκαίρι με βλέπω..\n13 ώρες πριν, dilatedjunkie είπε\nΑυτό παίζει. Εμένα σε 10 μέρες ήρθε ο τεχνικός για επιθεώρηση, μετά από 1 εβδομάδα ήρθαν για τις εργασίες σε 3 μέρες τελείωσαν. Και μετά έκλεισα ραντεβού με τεχνικό ΟΤΕ. Σύνολο από αίτηση περίπου 1 μήνα και 20 μέρες. Οπότε δεν είναι κάτι στάνταρ. Απλά έστειλα την ίδια μέρα τα έγγραφα και ο διαχειριστής υπέγραψε την ημέρα που ήρθε ο τεχνικός με τον μηχανικό για επιθεώρηση. Οπότε δεν υπήρξε καθυστέρηση από μέρος μου.\n18 ώρες πριν, kallonos είπε\nΟ διαχειριστής υπέγραψε τα έγγραφα του μηχανικού την ίδια μέρα που ήρθε για επιθεώρηση. Για ποια έγγραφα λέτε εσείς; Ο μηχανικός μου είπε θα ανεβάσω τις φωτογραφίες και το σχεδιάγραμμα σε μια πλατφόρμα και δεν γνώριζε ποιο συνεργείο και σε πόσο καιρό θα έρθει.\n4 ώρες πριν, dilatedjunkie είπε\nΕννοώ τα αρχικά έγγραφα συμβόλαιο και εγκατάσταση οπτικής ινας. Όντως ανεβάζουν φωτο με 2-3 εναλλακτικές. Ο ΟΤΕ θα επιλέξει την εγκατάσταση και θα δώσει το οκ να ξεκινήσουν. Οι εργασίες τελειώνουν γρήγορα. Το θέμα είναι να προχωρήσουν άμεσα τις διαδικασίες.\n10 ώρες πριν, kallonos είπε\nΑυτά τα έστειλα αμέσως μόλις μου τα έστειλαν, μου έχει έρθει και το router πριν καιρό.\nΗ χρόνοι εγκατάστασης και ενεργοποίησης δεν είναι πάντα ίδιοι σε εμένα το δικό μου χρονοδιάγραμμά είναι αυτό\n28/1/2021 αίτηση μέσω της ιστοσελίδας my cosmote\n2/2/2021 αποστολή υπογραμμένου συμβολαίου και λοιπών εγγράφων μέσω e-mail [email protected]\n23/3/2021 επίσκεψη μηχανικού για επιθεώρηση κτηρίου και υπογραφές από εμένα και τον διαχειριστή\n30/3/2021/ έναρξη εργασιών τοποθέτηση κατανεμητή και floor box οροφών πέρασμα οπτικής ίνας από τον κεντρικό κατανεμητή στα floor box και στην οπτικη πριζα\n31/3/201 είσοδος οπτικής ίνας από τον δρόμο στον κατανεμητή\n1/4/2021 κολλήσεις και μέτρηση\nΝα παραθέσω και εγώ την δικιά μου εμπειρία. Χρειάζομαι το Fiber λόγω εργασίας, κάνω την αίτηση στην vodafone όλα καλά, έρχονται μετά από 15 μέρες κάνουν την αυτοψία, πουθενά η διαχειρίστρια. Της αφήνουν τα χαρτιά για να υπογράψει, τίποτα. Την ψάχνω για να δω τι γίνεται, με ενημερώνει ότι δεν θα τα υπογράψει γιατί έκαναν συνέλευση και αποφάσισαν 3 που ήταν ότι δεν θέλουν να μπει στην πολυκατοικία.\nΚάπως έτσι η fiber του χομ έγινε όνειρο θερινής νυκτός. Η vodafone αρνείτε να προχωρήσει εάν δεν υπογράψει η διαχειρίστρια η οποία δεν υπογράφει.\nΚαλά πήγε αυτό... Πότε ανοίγει το starlink? 😂\n7 hours ago, leokan23 said:\nΦιλε διαβασε λιγακι παραπανω καθως τα παιδια αναφερουν Νομο οπου 1 να θελει θα μπει. Να υποθεσω οτι ειναι γεροντακια και φανταζονται ιστοριες με τσιπακια covid και λοιπα?\n5 ώρες πριν, TSELIOSTHEBEST είπε\nΘέλουμε 4 άτομα να βάλουμε (μαζί και μία κυρία στα 60+) αλλά η διαχειρίστρια αρνείται να υπογράψει ότι ενημερώθηκε γιατί πριν κανα 2 χρόνια είχαν κάνει συνέλευση υποστηρίζει για fiber, κάποιος είπε ότι θα κόψουν σε όλους τα τηλέφωνα αν μπει fiber και θα αναγκαστούν να βάλουν όλοι νέες συνδέσεις πολύ πιο ακριβές.\nΑπό την μεριά της η vodafone αρνείται να προχωρήσει εάν δεν υπογράψει η διαχειρίστρια ότι συμφωνεί.\nΔικηγόρο να της κάνει ένα τηλέφωνο και να δεις τι ωραία αλλάζει συμπεριφορά. Από την στιγμή που είστε και 4 άτομα δεν μπορεί να κάνει τίποτα...\n22 ώρες πριν, leokan23 είπε\nΑφού κάνανε Γενική Συνέλευση και αποφάσισαν να μην συνεχίσουν με το fiber ζήτα της να σου δώσει γραπτά την Απόφαση της Συνέλευσης με τις υπογραφές ΟΛΩΝ των συνιδιοκτητών. Εξήγησε της ότι με βάση το νόμο πρέπει να υπάρχει η απόλυτη πλειοψηφία (να έχουν υπογράψει όλοι) και αν διαφωνεί έστω και ένα διαμέρισμα τότε είναι υποχρεωμένη από το νόμο να υπογράψει.\nΦόβισε την και λίγο ότι αν δεν υπογράψει τότε θα μιλήσει με τον δικηγόρο σου ή βάλε ένα φίλο (αν έχεις) δικηγόρο να της μιλήσει και όλα καλά.\nΤο κύριο θέμα είναι ότι η vodafone (φαντάζομαι και οι άλλοι 2) ενώ γνωρίζουν το συγκεκριμένο πρόβλημα στις πολυκατοικίες, συνεχίζουν να ζητούν διάφορα. Δυστυχώς η inalan που ακολουθεί ακριβώς τον νόμο δεν φτάνει στην περιοχή μου...\nΣτις 11/5/2021 στις 1:02 ΜΜ, leokan23 είπε\nΚαλά δεν μπορεί καποιος από την Vodafone είτε τηλεφωνικά ειτε εγγράφως να ενημερώσει την διαχειρίστρια ότι θα γίνει προ εγκατάσταση οπτικής ινας στην πολυκατοικία αλλά οπτική ίνα θα μπει μονο σε όσους το ζήτησαν και ότι οι υπόλοιποι ιδιοκτήτες ενοικοι δεν θα επηρεαστούν από την εγκατάσταση και θα συνεχίσουν να έχουν την γραμμή που έχουν δεν είναι υποχρεούμενοι να βάλουν οπτικη ινα ούτε τώρα ούτε στο μέλλον\nΣτις 12/5/2021 στις 10:21 ΜΜ, markon είπε\nΈχουν καλέσει και ενημερώσει. Δυστυχώς όμως δείχνει απροθυμία η Vodafone να προχωρήσει χωρίς υπογραφές και ταυτότητα..


Μετανάστευση: Πόνος νοσταλγίας ή αποξένωσης; - My Writers Gang\nPosted by Aria Socratous | Aug 16, 2017 | Uncategorized | 0 |\nΗ μετανάστευση είναι δύσκολη από καθαρά προσωπική άποψη: σκεφτόμαστε πάντα τον πόνο της νοσταλγίας, το χειρότερο όμως είναι ο πόνος της αποξένωσης, η διαδικασία κατά την οποία γίνεται ξένο κάτι που μας ήταν κοντινό.\nΗ διαδικασία είναι αντίστροφη ως προς τη χώρα που μεταναστεύει κανείς: αυτό που ήταν ξένο γίνεται σιγά σιγά οικείο και προσφιλές.\nΤο παράδοξο στην ξενικότητα στην συνταρακτική της μορφή όπως λέει και ο Κούντερα, δεν εκδηλώνεται με μια άγνωστη γυναίκα που της κολλάμε αλλά με μια γυναίκα που ήταν άλλοτε δική μας.\nΜόνο η επιστροφή στη γενέτειρα έπειτα από μακρόχρονη απουσία μπορεί να αποκαλύψει την ουσιαστική ξενικότητα του κόσμου και της ύπαρξης.\nΜετανάστευση θεωρείται η καταναγκαστική παραμονή στα ξένα για κάποιον που θεωρεί μοναδική πατρίδα την γενέτειρα του. Η μετανάστευση όμως παρατείνεται και μια καινούρια πίστη αρχίζει να γεννιεται, η πίστη στην υιοθετημένη χώρα και τότε έρχεται η στιγμή της ρήξης.\nΟ Βλαδιμίρ Ναμπόκοφ έζησε είκοσι χρόνια στη Ρωσία, εικοσιένα χρόνια στην Ευρώπη, είκοσι χρόνια στην Αμερική και δεκαέξι χρόνια στην Ελβετία. Υιοθέτησε σαν συγγραφική γλώσσα του τα αγγλικά αλλά την αμερικανική θεματογραφία κάπως λιγότερο, στα μυθιστορήματα του πολλοί ήρωες είναι Ρώσοι. Ωστόσο, διακήρρυσσε απερίφραστα και επίμονα πώς είναι Αμερικανός πολίτης και Αμερικανός συγγραφέας.\nΟ Καζίμιες Μπράντυς έζησε στην Πολωνία εξηνταπέντε χρόνια και μετά το πραξικόπημα του Γιαρουζέλσκι το 1981 εγκαταστάθηκε στο Παρίσι. Γράφει μόνο στα πολωνικά, έχει πολωνική θεματογραφία κι ωστόσο αν και μετά το 1989 δεν υπάρχει πια κανένας πολιτικός λόγος να ζει στο Παρίσι, δεν επιστρέφει ποτέ στην Πολωνία.\nΟ Μίλαν Κούντερα υποστηρίζει πως αυτή η κλεφτή ματιά αποκαλύπτει καταρχάς το καλλιτεχνικό πρόβλημα του μετανάστη. Τα ποσοτικώς ίσα κομμάτια της ζωής του δεν έχουν το ίδιο βάρος στη νεαρή και στην ώριμη ηλικία. Η ώριμη ηλικία μπορεί να είναι πλουσιότερη και σημαντικότερη και για τη ζωή και για την δημιουργική δραστηριότητα αλλά το υποσυνείδητο, η μνήμη, η γλώσσα και όλο το υπόβαθρο της δημιουργίας διαμορφώνονται πολύ νωρίς.\nΑυτό για ένα γιατρό δεν δημιουργεί πρόβλημα αλλά για ένα μυθιστοριογράφο, για ένα συνθέτη, για ένα ηθοποιό, να απομακρυνθεί από τον τόπο με τον οποίο συνδέεται η φαντασία και οι έμμονες ιδέες του, άρα τα θεμελιώδη θέματα του, θα μπορούσε να προκαλέσει ένα είδος ρήγματος. Πρέπει να επιστρατεύσει όλες του τις δυνάμεις, όλη την καλλιτεχνική πονηριά του για να μεταρέψει τα μειονεκτήματα αυτής της κατάστασης σε πλεονεκτήματα.\nΤο ρήγμα που επέρχεται κατακλυσμιαία και αποκόπτει τους γόρδιους δεσμούς με τη γενέτειρα του μπορεί να αποβεί σωτήριο και άκρως δημιουργικό για την καλλιτεχνική του δεινότητα και η μετανάστευση αποδεικνύεται γι’αυτόν η πνευματική και δημιουργική του ανάσταση.\nPreviousΑπόσταγμα – Frank Morrison\nNextΑυξημένος ο κίνδυνος θανάτου για όσους καρκινοπαθείς καταφεύγουν σε εναλλακτικές θεραπείες, σύμφωνα με αμερικανική μελέτη


Ζενεβιέβ Μαζαρί για Ηλιάνα Παπαγεωργίου: «Από το GNTM δεν λείπει κανένας» (βιντεο) ~ Boom24.gr */-->\nΖενεβιέβ Μαζαρί για Ηλιάνα Παπαγεωργίου: «Από το GNTM δεν λείπει κανένας» (βιντεο)\n12:19:00 μ.μ. boom24.gr media No comments\n"Από τη στιγμή που υπάρχει ο σκηνοθέτης, ο διευθυντής, η ραχοκοκαλιά", δηλώνει η Ζενεβιέβ Μαζαρί.\nΤη Ζενεβιέβ Μαζαρί συνάντησε από το Ευτυχείτε ο Σάββας Μπίτζας και την ρώτησε για το πρόσφατο θέμα που δημιουργήθηκε με τα γυρίσματα του GNTM στην Ελαφόνησο, αλλά και για την Ηλιάνα Παπαγεωργίου και κατά πόσο λείπει από το Greece’s Next Top Model.\nΤι απάντησε η Ζενεβιέβ Μαζαρί;\n«Δουλεύω σε ένα κανάλι που είναι από τα πιο σοβαρά κανάλια σαν οργανισμός, γιατί δεν έχω συναντήσει πιο σοβαρούς ανθρώπους και μία παραγωγή που είναι από τις καλύτερες σε οργάνωση.\nΠοτέ δεν έχουμε κάνει κάτι χωρίς άδεια. Δεν γίνεται ούτε τριπόδι να αφήσεις χωρίς να σου έχει δώσει κάποιος άδεις ότι εδώ μπορείς να βάλεις το τριπόδι σου. Δεν θα πηγαίναμε ποτέ να κάνουμε κάτι χωρίς άδεια», ανέφερε.\nΓια την Ηλιάνα Παπαγεωργίου είπε η Ζενεβιέβ Μαζαρί: «Η Ηλιάνα είναι ένα πανέμορφο κορίτσι που είναι σαν να ήταν πάντα σε αυτή την εκπομπή. Από το GNTM δεν λείπει κανένας από τη στιγμή που υπάρχει ο σκηνοθέτης, ο διευθυντής, η ραχοκοκαλιά. Αυτοί αν φύγουν θα λείψουν τα πάντα. Οι υπόλοιποι είμαστε αναλώσιμοι».


Enimerwsi.gr: Πινακιδες του θανατου\nΠινακιδες του θανατου\nΣυνεργασία δήμων και διαφημιστικών εταιριών για το στήσιμο των παράνομων διαφημιστικών πινακίδων στην περιφερειακή οδό, καταγγέλλει ο δημοτικός σύμβουλος του δήμου Αγίου Παύλου Χρήστος Μάτης, την ώρα που ειδικοί και πολιτικοί τονίζουν πως οι διαφημιστικές πινακίδες είναι «σκοτώστρες» και ευθύνονται για το 12% των τροχαίων ατυχημάτων. Οι ιθύνοντες πετάνε το μπαλάκι ο ένας στον άλλο, προφασιζόμενοι υπέρογκο κόστος για τη μετακίνηση αυτών των πινακίδων.\nΟ δήμος Αγίου Παύλου έχει παράνομες διαφημιστικές πινακίδες στη δικαιοδοσία του και είναι όλες παράνομες. Ο Χρήστος Μάτης, ανέφερε χαρακτηριστικά πως τα πρόστιμα που έμπαιναν δεν εισπράττονταν ποτέ και ο ίδιος ο δήμος έκανε συμφωνίες με τις διαφημιστικές εταιρίες να βάζουν πινακίδες. «Όταν ο δήμος ξέρει ότι η πινακίδα είναι εκεί παράνομη και τη βάζει αυτό δεν πρέπει να βαραίνει το δήμο, αλλά αυτόν που βάζει την υπογραφή του, το δήμαρχο. Να προσωποποιηθεί η ευθύνη και να φύγει από το θεσμό. Δεν μπορεί να πληρώνει ο δήμος επειδή ο δήμαρχος θέλει να βάζει την υπογραφή του», σημείωσε.\nΤην ίδια ώρα ο δήμος Πυλαίας, ο οποίος είναι ένας δήμος που τοποθετούνται στα όρια του διαφημιστικές πινακίδες, θα απευθυνθεί εντός των ημερών στη δημαρχιακή επιτροπή για να ζητήσει κατάλληλους γερανούς και εξειδικευμένο προσωπικό. «Το κύκλωμα αυτών που τοποθετούν διαφημιστικές πινακίδες, είναι στην ίδια κλίμακα με αυτούς που ασχολούνται με τα «φρουτάκια». Εμείς έχουμε ρίξει γύρω στα 100 πρόστιμα τους τελευταίους μήνες, αλλά αυτό δε λέει τίποτα στους επιχειρηματίες. Αυτό που πρέπει να γίνει είναι να συγκροτηθεί μια ισχυρή ομάδα με εξειδικευμένο προσωπικό και στελεχωμένη με υπερσύγχρονους γερανούς, ώστε να αποκαθηλώνουν όποια πινακίδα φυτρώνει».\nΑπό την πλευρά του ο αντιδήμαρχος Καθαριότητας Κώστας Καζαντζίδης, δήλωσε πως ο δήμος Θεσσαλονίκης δεν έχει καμία αρμοδιότητα με τον περιφερειακό, καθώς οι συγκεκριμένες διαφημιστικές πινακίδες που φυτρώνουν στον περιφερειακό αγγίζουν τα όρια άλλων δήμων του νομού, πχ. της Πυλαίας. Παρόλα αυτά, ο κ. Καζαντζίδης, τάχθηκε εναντίον των πινακίδων και επισήμανε πως όλες πρέπει ξηλωθούν και να μπουν πρόστιμα. «Αυτή είναι εξάλλου και η εντολή του δημάρχου Θεσσαλονίκης, η οποία έχει παρθεί και με απόφαση δημοτικού συμβουλίου», πρόσθεσε.\nΗ δημοτική παράταξη «Πρωτοβουλία για τη Θεσσαλονίκη» έχει επανειλημμένα θέσει το θέμα των παράνομων διαφημιστικών πινακίδων εντός και εκτός πόλης, οι οποίες δημιουργούν προβλήματα στην ασφάλεια των οδηγών και των πεζών και εκτός όλων των άλλων αποτελούν και αντικείμενο ιδιαίτερων οικονομικών συναλλαγών. «Θεωρούμε ιδιαίτερα θετικό γεγονός την επιστολή που απέστειλε ο Υπουργός Δικαιοσύνης στον εισαγγελέα του Αρείου Πάγου με την οποία ζητά να επιβληθούν κυρώσεις σε όσους παρανομούν. Ελπίζουμε ότι τα όργανα που εντέλλονται για την εφαρμογή του νόμου, και κυρίως ο δήμαρχος Θεσσαλονίκης, θα ασχοληθούν επί τέλους με το θέμα αυτό και θα κάνουν αυτό που πρέπει», αναφέρουν χαρακτηριστικά σε ανακοίνωσή τους.\nΟ Νίκος Χρυσόγελος, εκπρόσωπος του κόμματος των Οικολόγων Πράσινων, τόνισε πως το φαινόμενο αυτό, έχει προκαλέσει πολλά προβλήματα και ατυχήματα. Αναρωτήθηκε δε, πως είναι δυνατόν, οι διάφορες εταιρίες να τοποθετούν πινακίδες, πολλές φορές και αυθαίρετα, σε διάφορα σημεία που είναι επικίνδυνα. «Άνθρωποι έχουν σκοτωθεί πάνω σε πινακίδες. Εμάς όταν μας παραχωρείται η δυνατότητα να βάλουμε δωρεάν αφίσες του κόμματος, το αρνούμαστε, κάτι που κάνουν κατ’ εξοχήν τα άλλα κόμματα». Ο κ. Χρυσόγελος, εξήρε και το πρόβλημα της διαφθοράς. «Υπάρχουν στοιχεία του επιθεωρητή της δημόσιας διοίκησης και θέμα πρέπει να διερευνηθεί εις βάθος. Όλες οι παράνομες πινακίδες πρέπει να κατέβουν και να σταματήσουν να αποφέρουν κέρδη σε κάποιες εταιρίες, τη στιγμή που αυτό θεωρείται αδιανόητο. Είμαστε υπέρ της άμεσης αποκαθήλωσης των πινακίδων», τόνισε.\nΕν τω μεταξύ, ο πρόεδρος της Ένωσης Πεζών, Γρηγόρης Μαυράκης, κάλεσε τους δήμους και την τοπική αυτοδιοίκηση να τολμήσουν και να συγκρουστούν με τα οργανωμένα συμφέροντα τα οποία βρίσκουν μπροστά τους. «Γενικά τα πρόστιμα είναι ένας μηχανισμός ο οποίος αποτρέπει την επανάληψη του γεγονότος αλλά με αυτό τον τρόπο δε λύνεις τον κίνδυνο. «Εμείς είμαστε υπέρ τόσο του προστίμου, όσο και της αποκαθήλωσης».\nΟι διαφημιστικές πινακίδες προκαλούν το 12% των τροχαίων\nΣύμφωνα με έρευνα, υπολογίζεται ότι το 12% των τροχαίων ατυχημάτων οφείλεται στις παράνομες διαφημιστικές πινακίδες. Μάλιστα κάποιοι δεν διστάζουν να αναφέρουν ότι, οι διαφημιστικές πινακίδες, που προκαλούν 300 ατυχήματα το χρόνο, τα 8 θανατηφόρα το 2007, νικούν νόμους και κράτος. Χαρακτηριστικά θυμόμαστε την περίπτωση του 53χρονου οδηγού πέρυσι τον Μάρτιο, ο οποίος έχασε τη ζωή του στην Ε.Ο Θεσσαλονίκης - Μουδανίων, όταν μετά από σύγκρουση με άλλο Ι.Χ, το αυτοκίνητο του ανετράπη και προσέκρουσε στη βάση της διαφημιστικής πινακίδας. Οι διεθνείς συμβάσεις για την οδική κυκλοφορία και σήμανση που έχουν επικυρωθεί από τη χώρα μας, υποχρεώνουν το ελληνικό κράτος να μην επιτρέπει την τοποθέτηση διαφημιστικών πινακίδων στους δρόμους, καθώς αποσπούν την προσοχή των οδηγών. Η απόφαση ελήφθη έπειτα από προσφυγή του δικηγόρου Αθανασίου Τσιώκου - Πλαπούτα, ο οποίος έχασε το παιδί του όταν το αυτοκίνητό του προσέκρουσε σε διαφημιστική πινακίδα στη λεωφόρο Κατεχάκη.\nΣτο Αυτόφωρο όσοι συλλαμβάνονται να τοποθετούν παράνομες διαφημιστικές πινακίδες\nΣύμφωνα με τον αντεισαγγελέα του Αρείου Πάγου Ν. Μαύρο, είναι δυνατή η σύλληψη και η παραπομπή στο Αυτόφωρο όχι μόνον κατά τη στιγμή της τοποθέτησης παράνομων πινακίδων αλλά και οποτεδήποτε διαπιστωθεί η τοποθέτηση, καθώς το έγκλημα είναι διαρκές. Στην εγκύκλιό του προς το υπουργείο Προστασίας του Πολίτη και το Αρχηγείο της Αστυνομίας (υπ' αριθμ. 9/2009), ο κ. Μαύρος αναφέρει ότι «η τοποθέτηση πινακίδων-επιγραφών στο οδικό δίκτυο της χώρας και η υπό τούτων εν γένει διαφήμιση αγαθών ή υπηρεσιών κατά παράβαση των οικείων διατάξεων που προβλέπουν τις προϋποθέσεις του επιτρεπτού της τοποθέτησής τους αποτελούν διαρκές έγκλημα».\nΟδηγοί κατά των πινακίδων !\nΠληθαίνουν ωστόσο και οι κατηγορίες των οδηγών σχετικά με την ύπαρξη διαφημιστικών πινακίδων στους δρόμους. Ο 26χρονος Κοσμάς Κουμαριανός είπε πως αποσπούν την προσοχή των οδηγών και ουκ ολίγες φορές έχουν θεωρηθεί ως αιτίες πρόκλησης ατυχημάτων και δυστυχημάτων. Σημείωσε όμως, πως είναι και ένας τρόπος διαφήμισης για την επιχείρηση. Από την άλλη η Ελένη Γεωργιάδου, πρότεινε να δημιουργηθούν ομάδες δράσης εναντίον των διαφημιστικών πινακίδων που μολύνουν οπτικά το αστικό περιβάλλον και κρύβουν πολλούς κινδύνους για τους οδηγούς.


Νικήτας Σινιόσογλου | Andro\nMπορώ να τον φανταστώ να τα πίνει με τον Κωστή Παπαγιώργη στον «Ένοικο» («μπαρ και μπαράκια/ και τα κουμπαράκια» που έλεγε και ο Μίλτος Σαχτούρης στο ποίημά του Lynne). Θα ταίριαζαν τα χνώτα τους. Είναι και οι δύο δύσκολοι χαρακτήρες, που σημαίνει αβόλευτοι, που σημαίνει... Περισσότερα\nΣάββατο, 11 Ιανουαρίου 2020, πρωί. Ο βόμβος, τα διυλιστήρια· ή το τσιμεντάδικο, είτε ακόμη τα πλοία στον κόλπο της Ελευσίνας αραγμένα αρόδο – πάντως φτάνει στ’ αυτιά μου ένας απόηχος μηχανικός και συνεχής. Στέκω στην ακρώρεια του αρχαιολογικού χώρου, πάνε δέκα χρόνια απ’ την τελευταία... Περισσότερα\nΧωρίς ανθρώπους. Η Λεωφόρος ΝΑΤΟ δεν σηκώνει για πολύ ανθρώπους στο πετσί της. Η σχόλη του πεζού τής είναι ξένη, ούτε λόγος για πλήθος και παρέες. Κάποτε βλέπεις τρεις ή τέσσερις άντρες όρθιους, μήπως και προκύψει καμιά δουλειά, κι άλλους ανακούκουρδα, στη στάση του πτηνού.... Περισσότερα


Hellenic Volleyball League - Challenge Cup: Ο Παναθηναϊκός επέστρεψε μετά από 10 χρόνια και νίκησε 3-2 στο Ισραήλ\nΟι «πράσινοι» επέστρεψαν στην Ευρώπη μετά από 10 χρόνια και πήραν μια σημαντική νίκη που τους δίνει το πάνω χέρι εν όψει του επαναληπτικού ματς στις 8 Δεκεμβρίου στο κλειστό του Αγίου Θωμά στη φάση των «32» του Challenge Cup.\nΤο «τριφύλλι» μπήκε δυνατά στο πρώτο σετ με τη Μακάμπι να αντιστέκεται μέχρι το 7-7. Στη συνέχεια, ο ΠΑΟ ανέβασε ρυθμούς και πήρε το πρώτο σετ με 13-25.\nΣτο δεύτερο σετ οι γηπεδούχοι βελτίωσαν την εικόνα τους και πήραν σημαντικό προβάδισμα (20-13). Ο Παναθηναϊκός το πάλεψε και μείωσε σε 20-18 αλλά η Μακάμπι τελικά ισοφάρισε σε 1-1 (25-19).\nΤο τρίτο σετ δεν ξεκίνησε θετικά για τον ΠΑΟ που βρέθηκε να κυνηγάει στο σκορ (4-0) αλλά κατάφερε να ισοφαρίσει σε 6-6 και να περάσει μπροστά με 12-15. Οι «πράσινοι» κράτησαν τη διαφορά και πήραν το σετ με 18-25 κάνοντας το 2-1.\nΣτο τέταρτο σετ ο ΠΑΟ ξεκίνησε καλά και το σκορ εναλλασσόταν στον πόντο συνεχώς αλλά η Μακάμπι κατάφερε να πάρει ξανά προβάδισμα (15-22) και να ισοφαρίσει σε 2-2 (25-18).\nΑπό το Γραφείο Τύπου του ΤΑΑ Παναθηναϊκός Α.Ο. / pao1908.com\nMore in this category: « Ο Παναθηναϊκός μόνος στην κορυφή μετά το 3-0 επί του Φοίνικα ΟΝΕΧ Επέστρεψε στις νίκες ο Παναθηναϊκός, νίκησε 3-0 το Μίλωνα »


Λυκουρέσης Δημήτρης | Νέα Δημοκρατία\nΔημήτρης Λυκουρέσης, 37 ετών. Πτυχιούχος Φαρμακοποιός με εξειδίκευση στην Παρασκευή Γαληνικών σκευασμάτων και Ομοιοπαθητικών Φαρμάκων από το Πανεπιστήμιο Αθηνών. Ασχολείται εκτός από την επιστήμη και με τον Τουρισμό, διατηρώντας με τον αδερφό του Διονύσιο, Οικονομολόγο, τουριστικό κατάλυμα στην Ζάκυνθο.\nΔιατηρεί κεντρικό Φαρμακείο στο Ίλιον. Έχει εκλεγεί στο Πειθαρχικό συμβούλιο του Φαρμακευτικού Συλλόγου Αττικής, Ειδικός Γραμματέας στην ΕΚΟ Φαρμακοποιών Ν.Δ, 1ος σε Σταυρούς στην Τ.Ο Ν.Δ την κρίσιμη περίοδο 2006-2010, μέλος στο Δ.Σ των Ελληνικών Αλυκών 2005-2007. Έχει διατελέσει υπεύθυνος εκλογικών διαδικασιών στον Δήμο Ιλίου και στις 2 περιόδους εσωκομματικών εκλογών για ανάδειξη Προέδρου της Ν.Δ.\nΚατά την Φοιτητική του περίοδο έχει διατελέσει Τομεάρχης στην Γραμματεία Απόδημου Ελληνισμού της Ν.Δ και ήταν ένας από τους υπεύθυνους στην μεταφορά Ελλήνων του Εξωτερικού λόγω εκλογών στην Ελλάδα κατά την περίοδο 2004 και 2007.


«Προσέξτε τις καταχρήσεις» | Onsports.gr\nhome ΠοδόσφαιροSuper League«Προσέξτε τις καταχρήσεις» Κοινοποιήστε\n«Προσέξτε τις καταχρήσεις»\tΣυντάκτης: Onsports Team\nΜόνο ο Νασούτι αναμένεται να διατηρήσει τη θέση του στην τετράδα της άμυνας της ΑΕΚ ενόψει της αναμέτρησης με τον Ηρακλή.\tΧωρίς κάποια ιδιαίτερη δοκιμή κύλισε η προπόνηση της ΑΕΚ για την Πέμπτη (14/4) με τον Μανόλο Χιμένεθ να μην «ανοίγει» τα χαρτιά του. Ωστόσο, με βάση τις αρκετές απουσίες που αντιμετωπίζει η Ένωση στον χώρο της άμυνας, αναμένονται αλλαγές στη βασική ενδεκάδα. Όπως φάνηκε από την προπόνηση ο Μανόλο Χιμένεθ σκέφτεται να παρατάξει στο κέντρο της άμυνας τον Κριστιάν Νασούτι με τον Νταβίντ Ματέος, με τους Σανέλ Γιάχιτς (δεξία) και Κλαούντιο Ντατόμο (αριστερά) να καλύπτουν τις θέσεις των πλάγιων μπακ.\nΕνόψει της συγκεκριμένης άδειας, ο πρώην τεχνικός της Σεβίλλης, ζήτησε από τους παίκτες του να παραμείνουν επαγγελματίες και να μην κάνουν κατάχρηση της… ελευθερίας τους. Επίσης για ακόμα μία φορά, τόνισε την σημαντικότητα του αγώνα για το Κύπελλο, ενώ τους ζήτησε και τη νίκη απέναντι στον Ηρακλή για να κλείσει ιδανικά η κανονική διάρκεια της σεζόν.\tΚατηγορία: Super League


. ΓΙΑΤΙ ΑΦΟΥ Η ΟΜΟΙΟΠΑΘΗΤΙΚΗ ΕΙΝΑΙ ΤΟΣΟ ΚΑΛΗ ΔΕΝ ΧΡΗΣΙΜΟΠΟΙΕΙΤΑΙ ΕΥΡΕΩΣ | ΕΛΛΗΝΙΚΗ ΓΡΑΜΜΑΤΕΙΑ ΟΜΟΙΟΠΑΘΗΤΙΚΗΣ\n. ΓΙΑΤΙ ΑΦΟΥ Η ΟΜΟΙΟΠΑΘΗΤΙΚΗ ΕΙΝΑΙ ΤΟΣΟ ΚΑΛΗ ΔΕΝ ΧΡΗΣΙΜΟΠΟΙΕΙΤΑΙ ΕΥΡΕΩΣ\nΔιατηρώ μια συγκρατημένη αισιοδοξία για την εξέλιξη της ομοιοπαθητικής στην Ελλάδα. Ετοιμάζεται ένα νέο νομοσχέδιο για την υγεία, που θα ανακοινωθεί τον Οκτώβριο, το οποίο θα περιλαμβάνει επιτέλους, εκτός των άλλων, αναγνώριση και λύσεις και για την ομοιοπαθητική ιατρική. Αυτό είναι μια σημαντική είδηση που δημοσιεύεται για πρώτη φορά στη ΓΝΩΜΗ.\nΟι λεπτομέρειες έχουν ως εξής: Πριν από δύο μήνες περίπου προσκλήθηκα από τους αρμοδίους του Υπουργείου Υγείας, ως πρόεδρος του Ινστιτούτου Ερευνών και Εφαρμογών Ομοιοπαθητικής Ιατρικής και της Πανελλήνιας Ιατρικής Ομοιοπαθητικής Εταιρείας, να εκφράσω την άποψη μου και να δώσω γραπτές προτάσεις για την αναγνώριση της ομοιοπαθητικής και την κάλυψη του ομοιοπαθητικού φαρμάκου από τα ασφαλιστικά ταμεία.\nΟι απόψεις των δύο επιστημονικών φορέων που προεδρεύω είναι ξεκάθαρες και διατυπωμένες από πολλά χρόνια και έτσι τις επανέλαβα με έμφαση και σοβαρά επιχειρήματα.\nΩς θέμα άμεσης προτεραιότητας έθεσα την κάλυψη του ομοιοπαθητικού φαρμάκου από τα ασφαλιστικά ταμεία, γιατί αυτό θα ανακουφίσει άμεσα τους ομοιοπαθητικούς ασθενείς, που τώρα είναι υποχρεωμένοι να πληρώνουν τα ομοιοπαθητικά φάρμακα τους από την τσέπη τους και ταυτόχρονα θα σταματήσει μια αδικία και μια διάκριση, εις βάρος τους, που γινόταν μέχρι τώρα. Θυμίζω ότι το ομοιοπαθητικό φάρμακο καλύπτετο από τα ασφαλιστικά ταμεία από το 1988 μέχρι το 2002 που μια απλή υπουργική απόφαση σταμάτησε χωρίς λογική εξήγηση την κάλυψη αυτή. Ας ελπίσουμε ότι αυτό θα διορθωθεί τώρα, αν και είμαι πολύ επιφυλακτικός γιατί παρόμοιες προσπάθειες και υποσχέσεις στο παρελθόν, δυστυχώς δεν τηρήθηκαν. Θα δούμε.\nΕν τω μεταξύ ας δούμε και τις τελευταίες εξελίξεις της ομοιοπαθητικής στον κόσμο. Στη Γαλλία οι τελευταίες στατιστικές έχουν δείξει ότι 40% των Γάλλων έχουν ακολουθήσει κατά περιόδους την ομοιοπαθητική και 39% των Γάλλων γιατρών συνταγογραφούν και ομοιοπαθητικά φάρμακα. 6 ιατρικές σχολές στη Γαλλία προσφέρουν ειδικότητα στην ομοιοπαθητική. Όλες οι φαρμακευτικές σχολές των πανεπιστημίων της Γαλλίας διδάσκουν την ομοιοπαθητική φαρμακοποιία.\nΟ τέως προέδρος της Γαλλίας Φρανσουά Μιττεράν, που έζησε πολλά χρόνια μετά από την διάγνωση καρκίνου του προστάτου, με ήδη υπάρχουσες μεταστάσεις, ακολουθώντας την ομοιοπαθητική, είχε δηλώσει σε συνέντευξή του: "Το ότι ζώ το οφείλω στην ομοιοπαθητική."\nΣτην Αγγλία, σύμφωνα με το επιστημονικό περιοδικό British Medical Journal, 42% των γιατρών συστήνουν στους ασθενείς τους και την ομοιοπαθητική θεραπεία. Τα ομοιοπαθητικά φάρμακα είναι εγγεγραμμένα στο Εθνικό Συνταγολόγιο της Μεγάλης Βρεττανίας από το 1948. Στην Αγγλία λειτουργούν 11 ομοιοπαθητικά νοσοκομεία. Από το 1850 περίπου η ομοιοπαθητική στην Αγγλία βρίσκεται υπό την "προστασία" της βασιλικής οικογένειας. Στην Σκωτία από το 1985 μέχρι το 1990 το ποσοστό του πληθυσμού που ακολούθησε την ομοιοπαθητική θεραπεία αυξήθηκε από το 5% στο 11%.\nΣτην Γερμανία υπολογίζεται ότι περίπου 20% των γιατρών εξασκούν εκτός της άλλης ειδικότητας τους και την ομοιοπαθητική, ενώ το 63% του πληθυσμού της χώρας χρησιμοποιεί υπηρεσίες ομοιοπαθητικής ιατρικής. 65% των γονιών επιλέγουν για τα παιδιά τους και παράλληλη ομοιοπαθητική θεραπεία. Ο τέως πρόεδρος της Γερμανίας Karl Karstens ίδρυσε στη χώρα του ένα σημαντικό Ινστιτούτο Ερευνών για την ομοιοπαθητική.\nΣτην Ελβετία, το πανεπιστήμιο της Βέρνης δημιουργησε από το 1995 έδρα ομοιοπαθητικής στην ιατρική σχολή, ενώ από τον Ιούλιο του 1999 τα ομοιοπαθητικά φάρμακα καλύπτονται από την Ομοσπονδιακή Βασική Ασφάλιση. Το 1997 το Ευρωπαϊκό Κοινοβούλιο με ψήφισμά του καλεί όλες τις κυβερνήσεις των χωρών της Ευρωπαϊκής Ένωσης να δούν με σοβαρότητα και να βοηθήσουν στη διάδοση των εναλλακτικών ιατρικών, από τις οποίες πρώτη σε προτίμηση στην Ευρώπη είναι η ομοιοπαθητική.\nΤο 45% του πληθυσμού του Βελγίου εμπιστεύεται την ομοιοπαθητική ιατρική στην πρωτοβάθμια περίθαλψη όπου υπάγεται από το 1998.\nΠρόσφατη στατιστική στις ΗΠΑ έδειξε ότι η χρήση ομοιοπαθητικών φαρμάκων αυξάνεται με ρυθμούς 25% ετησίως τα τελευταία 4 χρόνια!\nΚάποιος με ρώτησε «γιατί λοιπόν, αφού είναι τόσο καλή η ομοιοπαθητική δεν εφαρμόζεται ακόμη σε ευρεία κλίμακα;» Κι εγώ απαντάω ρωτώντας: «Γιατί η οικολογική διαχείριση του περιβάλλοντος και οι ανανεώσιμες πηγές ενέργειας, αφού αποδεδειγμένα σώζουν τον πλανήτη, δεν επικρατούν έτσι απλά, από τη μιά στιγμή στην άλλη;» Πολλές σωστές ιδέες στην εποχή μας περνούν δυσκολίες ώσπου να αναγνωριστούν ακαδημαϊκά. Η ομοιοπαθητική είναι αναγνωρισμένη κοινωνικά εδώ και αρκετές δεκαετίες στην Ελλάδα. Ίσως έφτασε η ώρα και για την ακαδημαϊκή της αναγνώριση.